
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 156 

“ 30 Ιουλίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

195. Συνένωση των Κοινοτήτων Απολλωνίας και Αρτε- 

μώνος της Επαρχίας Μήλου του Νομού Κυκλά¬ 
δων . 

196. Σύσταση παγίας προκαταβολής σε Υπηρεσία Ε¬ 
ξωτερικού του Υπουργείου Εθνικής Οικονομίας. 

197. Σύσταση Γενικής Γραμματείας Καταναλωτή και 

καθορισμός των αρμοδιοτήτων της. 

198. Τροποποίηση του Π.Δ. 93/16.3.95 «Ίδρυση Νομι¬ 

κού Προσώπου Ιδιωτικού Δικαίου με την επωνυ¬ 
μία «Ερευνητικό Κέντρο Βιοϊατρικών Επιστημών 
«Αλέξανδρος Φλέμιγκ» (ΕΚΕΒΕ «Α. ΦΛΕΜΙΓΚ) 
ΦΕΚ 57/Α/95, όπως αυτό τροποποιήθηκε με το α- 
ριθμ. 362/5.9.95 όμοιο ΦΕΚ 193/Α/14.9.95. 

199. Ανακήρυξη πηλού και νερού του οικισμού Κρηνί- 

δων Καβάλας ως Ιαματικών και κατάταξή τους 
στην κατηγορία των Ιαματικών Πηγών Τοπικής 
Σημασίας. 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Σύμβασης για την 
Πυρηνική Ασφάλεια. (Βιέννη, 20.9.1994). 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 195 ^ 

Συνένωση των Κοινοτήτων Απολλωνίας και Αρτεμώνος 
της Επαρχίας Μήλου του Νομού Κυκλάδων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 9 και 10 του άρθρου 4 του Δη¬ 
μοτικού και Κοινοτικού Κώδικα (Π.Δ. 410/95 Α 231). 

2. Τις διατάξεις του άρθρου 23 παρ. 1 του Ν. 1558/85 
«Κυβέρνηση και Κυβερνητικά Όργανα» (Α' 137) σε συν¬ 
δυασμό με τις διατάξειςτου Π.Δ. 373/1995 «Συγχώνευση 
των Υπουργείων Προεδρίας της Κυβέρνησης και Εσωτε¬ 
ρικών στο Υπουργείο Εσωτερικών, Δημόσιας Διοίκησης 


και Αποκέντρωσης και καθορισμός των αρμοδιοτήτων 
του» (Α'201). 

3. Το Π .Δ. 337/1988 «Προσδιορισμός γεωγραφικών πε¬ 
ριοχών (ενοτήτων) Νομού Κυκλάδων (ΑΊ55). 

4. Τιςαποφάσεις 134/96 και 177/96 των κοινοτικών συμ- 

1 βουλίων Απολλωνίας και Αρτεμώνος της Επαρχίας Μή¬ 
λου του Νομού Κυκλάδων αντίστοιχα και το 2/97 πρακτι- 

2 κότου άρθρου 8του Π.Δ. 410/95 του Δ.Κ.Κ., 231Α. 

5. Την 24197/Γ 3812/24.11.93 κοινή απόφαση των Υ- 

3 πουργών Εθνικής Οικονομίας και Εσωτερικών με τον τίτ¬ 
λο «Κύρωση αποτελεσμάτων του πραγματικού πληθυ¬ 
σμού της γενικής απογραφής πληθυσμού της 17ης Μαρ¬ 
τίου 1991» (Β' 882/93). 

6. Τις διατάξεις του άρθρου 1 παρ. 8 του Ν. 2307/95 
«Προσαρμογή νομοθεσίας αρμοδιότητας Υπουργείου Ε- 

4 σωτερικών στις διατάξεις για τη Νομαρχιακή Αυτοδιοίκη¬ 
ση και άλλες διατάξεις» (Α 113). 

7. Την ΔΙΔΚ/Φ44.1/21566/10.10.1996 απόφαση του 
Πρωθυπουργού και του Υπουργού Εσωτερικών Δημό- 

5 σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης και Α¬ 
ποκέντρωσης στους Υφυπουργούς Εσωτερικών Δημό¬ 
σιας Διοίκησης και Αποκέντρωσης» (ΦΕΚ 

6 932/Β/10.10.1996). 

8. Την 207/1997 γνωμοδότηση του Συμβουλίου της Επι¬ 
κράτειας με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο μόνο 

Οι κοινότητες Απολλωνίας και Αρτεμώνος της Επαρχίας 
Μήλου του Νομού Κυκλάδων συνενώνονται και αποτε¬ 
λούν Δήμο με το όνομα «Δήμος Σίφνου» και έδρα το συ¬ 
νοικισμό «Απολλωνία, η» της τέως κοινότητας Απολλω¬ 
νίας. 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 17 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ ΔΗΜ. Δ/ΣΗΣ 
ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 196 ( 2 ) 

Σύσταση παγίας προκαταβολής σε Υπηρεσία Εξωτερι¬ 
κού του Υπουργείου Εθνικής Οικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 46 παρ. 2 του Ν. 2362/27.11.1995 (ΦΕΚ 
247 τ.Α') «Περί Δημοσίου Λογιστικού, ελέγχου των δαπα¬ 
νών του κράτους και άλλες διατάξεις». 

β. Του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων βιοτεχνών και λοιπών ε- 
παγγελματιών και άλλες διατάξεις (ΦΕΚ 154/Α/10.9.1992) 
όπως τροποποιήθηκε με το άρθρο 1 παρ. 2α του Ν. 
2469/1997 «περιορισμοί και βελτίωση της αποτελεσματι- 
κότηταςτων κρατικών δαπανών και άλλες διατάξεις (ΦΕΚ 
38/Α/14.3.1997). 

γ. Του Ν. 2297/1995 (ΦΕΚ 50/8.3.1995) «Οργάνωση και 
λειτουργία των Γ ραφείων Οικονομικών και Εμπορικών Υ- 
ποθέσεωντου Υπουργείου Εθνικής Οικονομίας και άλλες 
διατάξεις» όπως τροποποιήθηκε και συμπληρώθηκε με το 
Ν. 2414/1996 (ΦΕΚ 135/Α/25.6.1996). 

2. Την αριθμ. 34001/9.10.1996 κοινή απόφαση του Πρω¬ 
θυπουργού και του Υπουργού Εθνικής Οικονομίας «Κα¬ 
θορισμός αρμοδιοτήτων των Υφυπουργών Εθνικής Οικο¬ 
νομίας» (ΦΕΚ 937/Β/14.10.1996). 

3. Την αριθμ. 1107147/1239/0006Α/4.10.1996 κοινή α- 
πόφαση του Πρωθυπουργού και του Υπουργού Οικονομι¬ 
κών «Καθορισμός αρμοδιοτήτων των Υφυπουργών Οικο¬ 
νομικών» (ΦΕΚ 922Β/7.10.1996). 

4. Την εισήγηση της Υπηρεσίας Δημοσιονομικού ελέγ¬ 
χου του Υπουργείου με αριθμ. 846/6.3.1997. 

5. Το γεγονός ότι από τη σύσταση παγίας προκαταβο¬ 
λής του Γ ραφείου Ραμπάτ προκαλείται δαπάνη σε βάρος 
του κρατικού προϋπολογισμού το ύψος της οποίας δεν 
μπορεί επί του παρόντος να προσδιορισθεί. 

6. Την γνωμοδότηση του Συμβουλίου της Επικράτειας 
με αριθ. 239/1997 ύστερα από πρόταση των Υφυπουργών 
Εθνικής Οικονομίας και Οικονομ ικών, αποφασίζουμε: 

Συνιστάται παγία προκαταβολή για την αντιμετώπιση 
διαφόρων δαπανών, των οποίων η πραγματοποίηση από 
τη φύση τους δεν δέχεται αναβολή και δεν είναι δυνατή με 
την κανονική διαδικασία στο Γ ραφείο Ακολούθου Οικονο¬ 
μικών και Εμπορικών Υποθέσεων στο Ραμπάτ. 

Η ισχύς του παρόντος αρχίζει από την δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Οικονομίας αναθέτουμε την 
δημοσίευση και εκτέλεση του παρόντος διατάγματος. 

Αθήνα, 23 Ιουλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΜΠΑΛΤΑΣ ΝΙΚ. ΧΡΙΣΤΟΔΟΥΛΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 197 ( 3 ) 

Σύσταση Γενικής Γραμματείας Καταναλωτή και καθορι¬ 
σμός των αρμοδιοτήτων της. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 26 παραγρ. 1, όπωςαντικαταστάθηκεμε 
τηνπαραγρ. 1 του άρθρου 8 του Ν. 2026/92, 27 παραγρ. 
3, εδ. α' και β', όπως αυτό ισχύει κατά το άρθρο 6 παραγρ. 
6γτου Ν. 2026/92, 30 παραγρ. 9 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) και του άρ¬ 
θρου 29Ατου ίδιου νόμου, όπως αυτό προστέθηκε με το 
άρθρο 27του Ν. 2081/1992 (Α' 154). 

β) Του άρθρου 8 παραγρ. 2 Ν. 2026/1992 «Ρύθμιση θε¬ 
μάτων οργάνωσης και προσωπικού της δημόσιας διοίκη¬ 
σης και άλλες διατάξεις» (Α' 43). 

γ) Του άρθρου 22 παραγρ. 1 Ν. 1735/1987 «Προσλή¬ 
ψεις στο δημόσιο τομέα, κοινωνικός έλεγχος στη δημόσια 
διοίκηση, πολιτικά δικαιώματα και άλλες διατάξεις» (Α' 
195). 

2. Την υπ’ αριθμ. 1107147/1239/0006/4.10.96 (Β' 922) α¬ 
πόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

3. Την υπ' αριθμ. ΔΙΔΚ/Φ.44-1/2/1566/10.10.96 (Β' 932) 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης «Ανάθεση 
αρμοδιοτήτων Υπουργού Εσωτερικών, Δημόσιας Διοίκη¬ 
σης και Αποκέντρωσης στους Υφυπουργούς Εσωτερικών 
Δημόσιας Διοίκησης και Αποκέντρωσης». 

4. Το γεγονός ότι από την έκδοση του παρόντος δια¬ 
τάγματος προκαλείται δαπάνη δρχ. 35.000.000 μέχρι 
31.12.97 και δρχ. 50.000.000 ετησίως για τα επόμενα 4 έ¬ 
τη, η οποία σύμφωνα και με τις διατάξεις του άρθρου 1 
παραγρ. 2α του Ν. 2469/97 (Α' 38), θα καλυφθεί για μεν το 
έτος 1997 από τις εγγεγραμμένες ήδη πιστώσεις του 
Προϋπολογισμού του Υπουργείου Ανάπτυξης (ΚΑΕ 0211, 
κ.λπ.),γιαδεταεπόμενα4έτη, από τις πιστώσεις του Κρα¬ 
τικού Προϋπολογισμού του Υπουργείου Ανάπτυξης (ΚΑΕ 
0211, κλ.π.). 

5. Την υπ’ αριθμ. 263/1997 γνωμοδότηση του Συμβουλί¬ 
ου της Επικράτειας, μεπρότασητου Πρωθυπουργού,των 
Υφυπουργών Εσωτερικών, Δημόσιας Διοίκησης και Απο¬ 
κέντρωσης και Οικονομικών και της Υπουργού Ανάπτυ¬ 
ξης, αποφασίζουμε: 

ΚΕΦΑΛΑΙΟ Α'. 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
Άρθρο 1 

Γενικές Διατάξεις 

1. Στο Υπουργείο Ανάπτυξης συνιστάται Γενική Γραμ¬ 
ματεία Καταναλωτή (Γ.Γ.Κ.). 

2. Η Γενική Γραμματεία Καταναλωτή έχει τις εξής αρ¬ 
μοδιότητες: 

α. Εισηγείται τη χάραξη και την εφαρμογή της κυβερνη¬ 
τικής πολιτικής στον τομέα της προστασίας του κατανα¬ 
λωτή. 

β. Μεριμνά για τον έλεγχο της εφαρμογής της νομοθε- 

σίας που αφορά την προστασία του καταναλωτή. 

γ. Ασκεί τις αρμοδιότητες των υπηρεσιών που υπάγο¬ 
νται σ’ αυτήν σύμφωνα με το άρθρο 2 επ. του παρόντος. 

3. Η βασική διάρθρωση των υπηρεσιών της Γενικής 
Γραμματείας Καταναλωτή ορίζεται στο άρθρο 2 του πα¬ 
ρόντος. 

Άρθρο 2 

Βασική Διάρθρωση των υπηρεσιών της Γ ενικής 
Γ ραμματείας Καταναλωτή 

1. Οι υπηρεσίες της Γενικής Γραμματείας Καταναλωτή 
διαρθρώνονται ως εξής: 

α. Γ ραφείο Γενικού Γ ραμματέα 
β. Διεύθυνση Πολιτικής Καταναλωτή 
γ. Διεύθυνση Προστασίας Καταναλωτή 
δ. Διεύθυνση Τεχνικού Ελέγχου. 

2. Οι υπηρεσίες της Γ ενικής Γ ραμματείας Καταναλωτή, 
διαρθρώνονται σε τμήματα που ασκούν τις αρμοδιότητες 
που ορίζονται στα άρθρα 3 έως 7. 

Άρθρο 3 

Γ ραφείο Γ ενικού Γ ραμματέα 
Το γραφείο του Γενικού Γραμματέα επικουρεί τον Γενι¬ 
κό Γ ραμματέα στο έργο του και ιδίως στη συγκέντρωση 
των αναγκαίων στοιχείων για ενημέρωσή του κατά την εκ¬ 
πλήρωση των καθηκόντων του, στην επιμέλεια για την αλ¬ 
ληλογραφία του και γενικότερα στην οργάνωση της επι¬ 
κοινωνίας του με το κ οινό. 

Άρθρο 4 

Διεύθυνση Πολιτικής Καταναλωτή 

1. Η Διεύθυνση Πολιτικής Καταναλωτή, αποτελείται α¬ 
πό τα εξής τμήματα: 

α. Τμήμα Πολιτικής Καταναλωτή 
β. Τμήμα Ενημέρωσης Καταναλωτή 

2. Οι αρμοδιότητες της Διεύθυνσης Πολιτικής Κατανα¬ 
λωτή, κατανέμονται μεταξύ τωντμημάτων ως εξής: 

α. Τμήμα Πολιτικής Καταναλωτή. Τοτμήμα αυτό έχει τις 
εξής αρμοδιότητες: 

- Εισηγείταιτη λήψη μέτρων και τη χάραξη πολιτικής για 
τη προστασία του καταναλωτή. 

- Συντάσσει το ετήσιο πρόγραμμα δράσης της Γ ενικής 
Γ ραμματείας Καταναλωτή για την πολιτική καταναλωτή. 

- Διεξάγει έρευνες ή αναθέτει τη διεξαγωγή ερευνών και 
συντάσσει ή αναθέτει τη σύνταξη μελετών πάνω σε θέμα¬ 
τα προστασίας του καταναλωτή. 

- Συμμετέχει στην εκπόνηση μελετών και προγραμμά¬ 
των σε συνεργασία με την Ευρωπαϊκή Ένωση και με τους 
διεθνείς οργανισμούς. 

- Παρακολουθεί και μελετά την νομοθεσία στο εσωτερι¬ 
κό και το εξωτερικό σε θέματα σχετικά με τον καταναλω¬ 
τή. 

- Προβαίνει στην εμαρμόνιση της ελληνικής νομοθεσίας 
με το κοινοτικό δίκαιο σε θέματα προστασίας καταναλω¬ 
τή. 

- Προωθεί, σε συνεργασία με άλλες υπηρεσίες του Υ¬ 
πουργείου Ανάπτυξης ή άλλων υπουργείων, νομοθετικές 
προτάσεις για την επίλυση θεμάτων προστασίας κατανα¬ 
λωτή. 

- Επεξεργάζεται και εισηγείται προς τις αρμόδιες υπη¬ 
ρεσίες του Υπουργείου Ανάπτυξης ή άλλων υπουργείων 
ρυθμίσεις που αφορούν στην κυκλοφορία, τη διάθεση και 
επισήμανση των προϊόντων, καθώς και την έκδοση αγο- 


ρανομικών διατάξεων. 

- Προβαίνει στην κωδιοποίηση των δικαιωμάτων του κα¬ 
ταναλωτή , εντοπίζει κενά στα δικαιώματα αυτά και προ¬ 
τείνει λύσεις για την πλήρωση αυτών των κενών. 

- Συμμετέχει σε όργανα και επιτροπές της Ευρωπαϊκής 
Ένωσης και των διεθνών οργανισμών για θέματα προ¬ 
στασίας καταναλωτή. 

- Παρακολουθεί τη διεθνή πολιτική στα ζητήματα προ¬ 
στασίας καταναλωτή και ενημερώνει τις αρμόδιες υπηρε¬ 
σίες. 

- Παρακολουθεί τη διαμόρφωση των τιμών στην αγορά 
και το δείκτη τιμών καταναλωτή και προβαίνει σε ενημέ¬ 
ρωση σχετικά με αγαθά και υπηρεσίες σε συνεργασία με 
τα αρμόδια τμήματα του Υπουργείου Ανάπτυξης και άλ¬ 
λων αρμόδιων υπηρεσιών άλλων Υπουργείων. 

- Ασκεί τις αρμοδιότητες που προβλέπονται από το νό¬ 
μο αναφορικά με τις ενώσεις καταναλωτών, το Εθνικό 
Συμβούλιο Καταναλωτών και την Επιτροπή Προστασίας 
των Καταναλωτών των Δημοσίων Επιχειρήσεων και Ορ¬ 
γανισμών. 

β. Τμήμα Ενημέρωσης Καταναλωτή. Το τμήμα αυτό έχει 
τις εξής αρμοδιότητες: 

- Φροντίζει για την εκπαίδευση των καταναλωτών στη 
σχολική ηλικία σε συνεργασία με το Υπουργείο Εθνικής 
Παιδείας και Θρησκευμάτων και με άλλους αρμόδιους 
φορείς. 

- Ενημερώνει τους καταναλωτές για κάθε θέμα που α¬ 
φορά τον καταναλωτή είτε με τη διοργάνωση εκδηλώσε¬ 
ων, σεμιναρίων και συνεδρίων, είτε με τη σύνταξη και την 
έκδοση και διανομή εντύπων και φυλλαδίων, είτε με τη 
διοργάνωση ενημερωτικών εκπομπών, είτε τέλος με την 
αποστολή σχετικών μηνυμάτων και ανακοινώσεων στα 
ΜΜΕ. 

- Φροντίζει για την έγκαιρη ενημέρωση των γραφείων 
καταναλωτή στους δήμους και τις νομαρχίες. 

Άρθρο 5 

Διεύθυνση Προστασίας Καταναλωτή 

1. Η Διεύθυνση Προστασίας Καταναλωτή, αποτελείται 
από τα εξής Τμήματα: 

α. Τμήμα καταναλωτικών αγαθών. 

β. Τμήμα υπηρεσιών. 

γ. Τμήμα υποστήριξης. 

2. Τα τμήματα καταναλωτικών αγαθών και υπηρεσιών α¬ 
σκούν για τα συγκεκριμένα αγαθά και τους συγκεκριμέ¬ 
νους κλάδους δραστηριότητας που υπάγονται σ’ αυτά τις 
εξής αρμοδιότητες: 

- Δέχονται καταγγελίες, αναφορές και παράπονα κατα¬ 
ναλωτών και ενώσεων καταναλωτών για παραβίαση των 
κανόνων που αποβλέπουν στην προστασία του κατανα¬ 
λωτή από καταναλωτικά αγαθά και υπηρεσίες ιδίως σε 
σχέση με την ποιότητά τους, την ποσότητά τους, τηντιμή 
τους, τις συνθήκες πώλησής τους ή παροχής τους, τα συ¬ 
στατικά τους ή τα τεχνικά τους χαρακτηριστικά, τη συμ¬ 
μόρφωσή τους προς τις υπάρχουσες προδιαγραφές, ό¬ 
ρους κυκλοφορίας και όρους ασφαλείας, τις χρησιμοποι¬ 
ούμενες στην αγορά πρακτικές προώθησής τους, 
ιδιαίτερα προσφορές, εκπτώσεις, παροχή δώρων, με ο- 
ποιονδήποτε τρόπο διαφήμιση (έντυπη, κινηματογραφι¬ 
κή, ραδιοφωνική ή τηλεοπτική) και την εξυπηρέτηση των 
καταναλωτών μετά την πώληση ή την παροχή της υπηρε¬ 
σίας, την ύπαρξη ή μη οδηγιών χρήσεως, την ονομασία 
τους, το όνομα και τη διεύθυνση του παραγωγού, του ει- 

σαγωγέα και του παρασκευαστή και κάθε άλλο συναφές 
στοιχείο. 

- Διερευνούν, σε συνεργασία με όλες τις αρμόδιες υπη¬ 
ρεσίες της Γενικής Γραμματείας Καταναλωτή, του Υ¬ 
πουργείου Ανάπτυξης ή και των άλλων υπουργείων τη βα- 
σιμότητα των παραπάνω καταγγελιών, αναφορών και πα¬ 
ραπόνων. 

- Ελέγχουν και αυτεπαγγέλτως την παραβίαση των πα¬ 
ραπάνω κανόνων που αποβλέπουν στην προστασία του 
καταναλωτή από καταναλωτικά αγαθά και υπηρεσίες, έ¬ 
τσι ώστε να διασφαλίζεται η προστασία της υγείας καιτης 
ασφάλειας των καταναλωτών. 

- Ελέγχουν και αυτεπαγγέλτως ιδίως τις χρησιμοποιού¬ 
μενες στην αγορά πρακτικές προώθησης των καταναλω¬ 
τικών αγαθών και υπηρεσιών και ιδιαίτερα την παραπλα¬ 
νητική διαφήμιση, έτσι ώστε να διασφαλίζεται η προστα¬ 
σία των οικονομικών συμφερόντων των καταναλωτών. 

- Μπορούν να ζητούν από συναρμόδιες υπηρεσίες να 
προβούν στον απαιτούμενο έλεγχο σύμφωνα με τις αρ- 
μοδιότητές τους και να τους διαβιβάζουν το πόρισμα ε¬ 
λέγχου τους. 

- Αναθέτουν τη διενέργεια πραγματογνωμοσύνης στη 
Διεύθυνση Τεχνικού Ελέγχου ή σε αναγνωρισμένα εργα¬ 
στήρια δοκιμών και πιστοποίησης του δημόσιου τομέα ή 
του ιδιωτικού τομέα. 

- Επιβάλλουν τις προβλεπόμενες απότο νόμο κυρώσεις 
στους παραβάτες της κείμενης νομοθεσίας για την προ¬ 
στασία του καταναλωτή ή παραπέμπουν το ζήτημα στις 
αρμόδιες σύμφωνα με την κείμενη νομοθεσία υπηρεσίες 
για την επιβολή των κυρώσεων. 

- Παρέχουν στους καταναλωτές συμβουλές και βοή¬ 
θεια, όταν υφίστανται βλάβη ή ζημία από αγαθά ή υπηρε¬ 
σίες και μεριμνούν για την επίλυση προβλημάτων των κα¬ 
ταναλωτών σε ζητήματα αρμοδιότητας άλλων υπηρεσιών 
του Υπουργείου Ανάπτυξης ή άλλων Υπουργείων. 

- Ενημερώνουν τη Διεύθυνση Πολιτικής Καταναλωτή ή 
κάθε άλλη αρμόδια υπηρεσία για κενά της νομοθεσίας για 
την προστασία του καταναλωτή που διαπιστώνουν κατά 
την άσκηση των αρμοδιοτήτων τους και προτείνει ρυθμί¬ 
σεις. 

- Συνεργάζονται με τα περιφερειακά γραφεία κατανα¬ 
λωτή, διερευνούν τη βασιμότητατων καταγγελιών που γί¬ 
νονται σ' αυτά και παρέχουν οδηγίες για την επιτόπου ε¬ 
πίλυση των ανακυπτόντων προβλημάτων. 

- Συλλέγουν, κωδικοποιούν, αναλύουν και επεξεργάζο¬ 
νται τις καταγγελίες, τις αναφορές και τα λοιπά μηνύματα 
τα σχετικά με τους καταναλωτές και αποστέλλουν τα συ- 
μπεράσματάτους στη Διεύθυνση Πολιτικής Καταναλωτή. 

3. Τα παραπάνω τμήματα καταναλωτικών αγαθών και υ¬ 
πηρεσιών ασκούν τις παραπάνω αρμοδιότητες για τα πα¬ 
ρακάτω αγαθά και τους παρακάτω κλάδους δραστηριό¬ 
τητας που υπάγονται σε αυτά: 

α. Τμήμα καταναλωτικών αγαθών. Στο τμήμα αυτό υπά¬ 
γονται τα κάθε είδους καταναλωτικά αγαθά και ιδίως τα ε¬ 
ξής: 

- τα κάθε είδους τρόφιμα και άλλα φυσικά προϊόντα, συ¬ 
σκευασμένα και μη. 

- τα κάθε είδους φάρμακα και καλλυντικά και 

- τα κάθε είδους βιομηχανικά προϊόντα, όπως ιδίως μη¬ 
χανήματα, ηλεκτρικές και ηλεκτρονικές συσκευές, αυτο¬ 
κίνητα, μοτοποδήλατα και ποδήλατα, παιχνίδια, ρούχα, υ¬ 
φάσματα, υποδήματα κ.λπ. 


β. Τμήμα υπηρεσιών: Στο Τμήμα αυτό υπάγεται η παρο¬ 
χή κάθε είδους υπηρεσιών και ιδίως η παροχή: 

-τουριστικών υπηρεσιών 

- υπηρεσιών από δημόσιες επιχειρήσεις και οργανι¬ 
σμούς και από άλλες επιχειρήσεις του ευρύτερου δημό¬ 
σιου τομέα. 

- χρηματοδοτικών υπηρεσιών και ιδίως τραπεζικών υ¬ 
πηρεσιών 

- ασφαλιστικών υπηρεσιών 

- υπηρεσιών καταναλωτικής πίστης 

- οικοδομικών υπηρεσιών 

- ιατρικών και νοσηλευτικών υπηρεσιών 

- εκπαιδευτικών υπηρεσιών 

- κάθε είδους μισθώσεων 

4. Τμήμα Υποστήριξης. Το τμήμα υποστήριξης έχει τις 
εξής αρμοδιότητες: 

- Επιβλέπει τη νομική αρτιότητα των εκδιδομένων από 
τις αρμόδιες καθ' ύλη υπηρεσίες της ΓΓΚ αποφάσεων ε¬ 
πιβολής διοικητικών κυρώσεων. 

- Καθοδηγείτις υπηρεσίες της Γενικής Γραμματείας Κα¬ 
ταναλωτή με γνωμοδοτήσεις και συμβουλές. 

- Συνεργάζεται στην κατάρτιση των νομοσχεδίων, προ¬ 
εδρικών διαταγμάτων και άλλων διοικητικών πράξεων 
που αφορούν θέματα της ΓΓΚ. 

Άρθρο 6 

Διεύθυνση Τεχνικού Ελέγχου 

1. Η Διεύθυνση Τεχνικού Ελέγχου αποτελείται από τα ε¬ 
ξής τμήματα: 

α. Τμήμα καθορισμού και ελέγχου όρων κυκλοφορίας 
προϊόντων. 

β. Τμήμα Εργαστηρίων 

2. Οι αρμοδιότητες της Διεύθυνσης Τεχνικού Ελέγχου 
κατανέμονται μεταξύ των τμημάτων ως εξής: 

α. Τμήμα καθορισμού και ελέγχου όρων κυκλοφορίας 
προϊόντων. Τοτμήμα αυτό έχει τις εξής αρμοδιότητες: 

- Μελετά τεχνικά θέματα που τίθενται από τις υπηρεσίες 
της ΓΓΚ ή από άλλες κρατικές υπηρεσίες ή από τις εμπο- 
ροβιομηχανικές τάξεις. 

- Εισηγείταιτην κανονιστική ρύθμιση θεμάτων που είναι 
σχετικά με τους όρους διάθεσης των καταναλωτικών α¬ 
γαθών στην αγορά, ιδίως σ’ ό,τι αφορά την ασφάλεια, την 
ποιότητα, την συσκευασία, την επισήμανση και την κατα¬ 
στολή νοθειών. 

- Εισηγείται στο Γ ενικό Χημείο του Κράτους την συ¬ 
μπλήρωση ή τη βελτίωση των διατάξεων του Κώδικα Τρο- 
φίμων και Ποτών. 

- Διενεργεί ελέγχους, επιθεωρήσεις και δειγματοληψίες 
σε διανομαρχιακό επίπεδο. 

- Μέριμνα για τον εφοδιασμό με αναγκαίο δειγματολη¬ 
πτικό υλικό των νομαρχιακών υπηρεσιών και για την απο¬ 
στολή των δειγμάτων στα αρμόδια εργαστήρια. 

- Εποπτεύει τους ελέγχους, επιθεωρήσεις και δειγμα¬ 
τοληψίες που διενεργούνται από τις νομαρχιακές υπηρε¬ 
σίες και παρέχει σχετικές κατευθύνσεις και οδηγίες. 

Τηρεί στατιστικά στοιχεία αποτελεσμάτων των δειγμα¬ 
τοληψιών και των επιθεωρήσεων, μελετά και επεξεργάζε¬ 
ται τα στοιχεία αυτά και παρέχει σχετικές κατευθύνσεις ε¬ 
λέγχου βάσει αυτών των στοιχείων. 

β. Τμήμα Εργαστηρίων. Το Τμήμα αυτό έχει τις εξής αρ¬ 
μοδιότητες: 

- Προβαίνει σε εργαστηριακή έρευνα και μελέτη κατα¬ 
ναλωτικών προϊόντων, σε συνεργασία με τις αρμόδιες υ- 

πηρεσίες της ΓΓΚ και των λοιπών υπουργείων. 

- Διερευνά για την ανεύρεση νέων μεθόδων αναλύσεων 
για τον περιορισμό καιτην καταπολέμηση νοθείας. 

- Παρακολουθεί και μελετά τις τεχνολογικές εξελίξεις 
στη βιομηχανική παραγωγή ειδών διατροφής και ειδών 
βιοτικής ανάγκης. 

- Συμμετέχει σε εργαστηριακές δοκιμές ελέγχου ποιό¬ 
τητας με εργαστήρια άλλων χωρών για την εξακρίβωση 
της αξιοπιστίας των μεθόδων και των εργαστηρίων. 

- Συνεργάζεται με πανεπιστήμια και άλλους φορείς σε 
εργαστηριακές έρευνες. 

- Συμμετέχει σε διεθνή προγράμματα για τη μελέτη και 
εφαρμογή νέων μεθόδων αναλύσεων με σκοπό την προ¬ 
στασία του καταναλωτή από τη νοθεία και την κυκλοφο¬ 
ρία στην αγορά καλύτερου ποιοτικά προϊόντος. 

- Συμμετέχει στα όργανα διεθνών οργανισμών για θέ¬ 
ματα που αφορούν τις φυσικές και χημικές σταθερές, τα 
εμπορευματολογικά χαρακτηριστικά και τις μεθόδους α¬ 
ναλύσεων διαφόρων ειδών τροφίμων και ειδών βιοτικής 
ανάγκης. 

- Εκπονεί μελέτες για τα φυσικοχημικά και τεχνολογικά 
χαρακτηριστικά των παραπάνω παραγομένων προϊόντων 
και γενικά για την ποιοτική και ποσοτική σύσταση αυτών 
προς ενημέρωση των αρμόδιων υπηρεσιών και των εν¬ 
διαφερομένων παραγωγικών τάξεων. 

Άρθρο 7 

Λοιπές υπηρεσίες 

1. Τη Γενική Γραμματεία Καταναλωτή υποστηρίζουν 
στο έργο της οι ακόλουθες υπηρεσίες της Γενικής Γραμ- 
ματείας Εμπορίου, σύμφωνα με τις διατάξεις που τις διέ- 
πουν: 

α. Η Γ ενική Διεύθυνση Διοικητικής Υποστήριξης 

β. Το Γ ραφείο Νομικού Συμβούλου 

γ. Το Γ ραφείο Παρέδρου Ελεγκτικού Συνεδρίου 

2. Οι δαπάνεςτου Υπουργείου Ανάπτυξης που αφορούν 
τη Γενική Γραμματεία Καταναλωτή ελέγχονται, εκκαθαρί¬ 
ζονται και εντέλλονται από την Υπηρεσία Δημοσιονομικού 
Ελέγχου της Γενικής Γραμματείας Εμπορίου. 

3. Το Υπηρεσιακό Συμβούλιο της Γενικής Γ ραμματείας 
Εμπορίου είναι αρμόδιο για την υπηρεσιακή κατάσταση 
και το προσωπικό που στελεχώνει τις υπηρεσίες της Γενι¬ 
κής Γ ραμματείας Καταναλωτή. 

ΚΕΦΑΛΑΙΟ Β' 

ΠΡΟΣΩΠΙΚΟ 

Άρθρο 8 

Προϊστάμενος Γ ραμματείας 

Συνιστάται μια (1) θέση μετακλητού Γενικού Γραμμα¬ 
τέα, Προϊσταμένου της Γενικής Γ ραμματείας Καταναλω¬ 
τή, με βαθμό 1 ο της κατηγορίας των ειδικών θέσεων. 

Άρθρο 9 

Μόνιμο προσωπικό 

Τις υπηρεσίες της Γενικής Γραμματείας Καταναλωτή 
στελεχώνουν υπάλληλοι της Γ ενικής Γ ραμματείας Εμπο¬ 
ρίου. 

Άρθρο 10 

Θέσεις προσωπικού με σχέση εργασίας 
ιδιωτικού δικαίου 

Στη Γ ενική Γ ραμματεία Καταναλωτή συνιστώνται: Τρεις 


(3) θέσεις διοικητικών υπαλλήλων του άρθρου 30 παρ. 9 
Ν. 1558/1985. 

Άρθρο 11 

Προϊστάμενοι των οργανικών μονάδων 

1. Των υπηρεσιώντης Γ ενικής Γ ραμματείας Καταναλω¬ 
τή προΐσταται ο Γ ενικός Γ ραμματέας. 

2. Στις Διευθύνσεις της Γενικής Γραμματείας Κατανα¬ 
λωτή προΐστανται υπάλληλοι των κλάδων ΠΕ Διοικητικών 
- Εμπορικών, ΠΕ Τεχνικών, ΠΕ Τεχνικών Ειδικοτήτων και 
ΠΕ Θετικών Επιστημών. 

3. Στα Τ μήματα των Διευθύνσεων της Γ ενικής Γ ραμμα¬ 
τείας Καταναλωτή προΐστανται υπάλληλοι των κλάδων 
ΠΕ Διοικητικών - Εμπορικών, ΠΕ Τεχνικών, ΠΕ Τεχνικών 
Ειδικοτήτων και ΠΕ Θετικών Επιστημών. 

Άρθρο 12 

Καταργούμενες διατάξεις 

Από την έναρξη ισχύος του παρόντος Προεδρικού Δια¬ 
τάγματος καταργείταιτο άρθρο 10 Π.Δ. 397/1988 όπως α- 
ντικαταστάθηκε από το άρθρο 4 Π.Δ. 228/1990 και συ¬ 
μπληρώθηκε από το άρθρο 2 περ. Α υποπερίπτωση η' του 
Π.Δ. 59/1996. 

Άρθρο 13 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 18 Ιουλίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΜΑΝΤΕΛΗΣ ΝΙΚ. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

Β. ΠΑΠΑΝΔΡΕΟΥ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 198 ( 4 ) 

Τροποποίηση του Π.Δ. 93/16.3.95 «Ίδρυση Νομικού Προ¬ 
σώπου Ιδιωτικού Δικαίου με την επωνυμία “Ερευνητι¬ 
κό Κέντρο Βιοϊατρικών Επιστημών “Αλέξανδρος Φλέ- 
μιγκ" (ΕΚΕΒΕ “Α. ΦΛΕΜΙΓΚ”)» ΦΕΚ 57/Α/95, όπως αυ¬ 
τό τροποποιήθηκε με το αριθμ. 362/5.9.95 όμοιο ΦΕΚ 
193/Α/14.9.95. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των περιπτ. β και δ της παρ. 1 άρθρου 25 του Ν. 
1514/85 «ανάπτυξη της επιστημονικής και τεχνολογικής 
έρευνας» ΦΕΚ/13/Α/85. 

β) Των άρθρων 24, 27 και 29Ατου Ν. 1558/85 «Κυβέρ¬ 
νηση και Κυβερνητικά Όργανα» ΦΕΚ 137/Α/85, όπως αυ- 

τό προστέθηκε με το άρθρο 27 του Ν. 2081/92 ΦΕΚ 
154/Α/92. 

γ) Του Π.Δ. 27/96 «Συγχώνευση των Υπουργείου Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» ΦΕΚ 19/Α/1.2.96. 

2. Την από 12.7.96 σύμφωνη γνώμη του Εθνικού Γνωμο- 
δοτικού Συμβουλίου Έρευνας (ΕΓΣΕ). 

3. Την αριθμ. ΔΙΔΚ/Φ.44.1/21566/10.10.1996 Απόφαση 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης» (ΦΕΚ 932 
Β'). 

4. Την αριθμ. 1107147/1239/4.10.96 κοινή απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού στους Υφυπουργούς Οικο¬ 
νομικών». 

5. Το γεγονός ότι από την εφαρμογή του παρόντος δεν 
προκύπτει δαπάνη σε βάρος του κρατικού προϋπολογι¬ 
σμού, πέραν των 200.000.000 δρχ., που έχουν προβλε- 
φθεί με το Π.Δ. 93/1995 ΦΕΚ 57/Α/95. 

6. Την αριθμ. 74/1997 γνωμοδότηση του Συμβουλίου 
της Επικράτειας. 

Με πρόταση της Υπουργού Ανάπτυξης και των Υφυ¬ 
πουργών Εσωτερικών, Δημόσιας Διοίκησης και Αποκέ- 
ντρσωης και Οικονομικών, αποφασίζουμε: 

Άρθρο μόνο 

Τροποποιούμε το Π.Δ. 93/16.3.95 ΦΕΚ 57/Α/20.3.95 και 
αντικαθιστούμε τα άρθρα 15 και 17 αυτού ως εξής: 

Άρθρο 15 

Πόροι - Οικονομικός Έλεγχος - Διαχείριση - Ατέλεια 

1. Οι πόροι του Κέντρου προέρχονται από: 

α) Κρατικές επιχορηγήσεις από τον τακτικό προϋπολο¬ 
γισμό του Υπουργείου Ανάπτυξης (Γενική Γραμματεία Έ¬ 
ρευνας και Τεχνολογίας) για κάλυψη των εξόδων λει¬ 
τουργίας του. 

β) Επιχορηγήσεις από το Πρόγραμμα Δημοσίων Επεν¬ 
δύσεων του Υπουργείου Ανάπτυξης (Γ ενική Γ ραμματεία 
Έρευνας και Τεχνολογίας) για εκτέλεση ερευνητικών 
προγραμμάτων. 

γ) Επιχορηγήσεις από άλλες πηγές. 

δ) Εισπράξεις από την εκμετάλλευση της περιουσίας 
του. 

ε) Έσοδα από την εκτέλεση ερευνητικών έργων για λο¬ 
γαριασμό τρίτων. 

στ) Έσοδα από την παροχή υπηρεσιών ή πώληση προϊ¬ 
όντων, που παράγει το Κέντρο αυτοτελώς ή σε συνεργα¬ 
σία με άλλες επιχειρήσεις της ημεδαπής ή αλλοδαπής, 
καθώς και από τυχόν συμμετοχή του σε επιχειρήσεις του 
άρθρου 3παρ. 5 του Ν. 1514/85. 

ζ) Δωρεές και άλλες παροχές τρίτων. 

2. Οι πόροι και τα έσοδα του Κέντρου από οποιαδήποτε 
πηγή και αν προέρχονται, κατατίθενται σε λογαριασμό 
τράπεζας, που διακινείται από τον Επιστημονικό Διευθυ¬ 
ντή του Κέντρου. Ειδικά τα έσοδα που προέρχονται από 
τις ετήσιες επιχορηγήσεις του Κέντρου κατατίθενται σε 
χωριστό λογαριασμό τράπεζας. 

Μέσα στους δύο πρώτους μήνες κάθε έτους γίνεται ο ε¬ 
τήσιος τακτικός έλεγχος της οικονομικής διαχείρισης του 
Κέντρου. Η έκθεση του πορίσματος ελέγχου κοινοποιεί¬ 
ται στον εποπτεύοντα Υπουργό και το Δ.Σ. του Κέντρου 
μέχρι την 31η Μαρτίου του έτους αυτού. Ο Υπουργός Α¬ 


νάπτυξης μπορεί να διατάξει οποτεδήποτε έκτακτο έλεγ¬ 
χο οικονομικής διαχείρισης του Κέντρου. Οι δαπάνες του 
ελέγχου βαρύνουν το Κέντρο. 

Άρθρο 17 

Διάλυση 

Σε περίπτωση διάλυσης του Κέντρου, τα περιουσιακά 
στοιχεία του περιέρχονται χωρίς άλλη διατύπωση στο Ελ¬ 
ληνικό Δημόσιο (Υπουργείο Ανάπτυξης - Γενική Γραμμα¬ 
τεία Έρευνας και Τεχνολογίας) ή σε άλλο φορέα του δη¬ 
μόσιου τομέα, ο οποίος θα ορισθεί με απόφαση του Υ¬ 
πουργού Ανάπτυξης. Η αναγκαία εκκαθάριση ενεργείται 
από επιτροπή του Υπουργείου Ανάπτυξης ή του φορέα. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 9 Ιουλίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΥΦΥΠΟΥΡΓΟΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΝΑΣΤ. ΜΑΝΤΕΛΗΣ ΝΙΚ. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

Β. ΠΑΠΑΝΔΡΕΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 199 (5 ) 

Ανακήρυξη πηλού και νερού του οικισμού Κρηνίδων Κα¬ 
βάλας ως Ιαματικών και κατάταξή τους στην κατηγο¬ 
ρία των Ιαματικών Πηγών Τοπικής Σημασίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 2188/1920 «περί Ιαματικών Πη¬ 
γών», σε συνδυασμό με τις διατάξεις του άρθρου 2 του 
Β.Δ. της 23 Απρ./3 Μαΐου 1923 «περί αδείας ανοίγματος 
και εκμεταλλεύσεως καταστημάτων Ιαματικών Πηγών, υ¬ 
δροθεραπείας φυσικής και παραπλήσιας θεραπείας». 

2. Τις διατάξεις του άρθρου 8 παρ. 3 του Α.Ν. 1813/51, 
όπως αντικαταστάθηκε με το άρθρο 1 του Ν. 4086/60 (Α' 
112 ). 

3. Τις διατάξεις του Ν. 2160/93 «Ρυθμίσεις για τον Του¬ 
ρισμό και άλλες διατάξεις» (ΦΕΚ 118/Α/93). 

4. Τις διατάξεις του Π.Δ. 459/13.11.93 «Ανασύσταση Υ¬ 
πουργείου Τουρισμού και καθορισμόςτων αρμοδιοτήτων 
του» (ΦΕΚ 193/Α/93). 

5. Τις διατάξεις του Π.Δ. 27/96 «Συγχώνευση των Υ¬ 
πουργείων Τουρισμού, Βιομηχανίας Ενέργειας και Τεχνο¬ 
λογίας και Εμπορίου στο Υπουργείο Ανάπτυξης» (ΦΕΚ 
19/Α/96). 

6. Τις διατάξεις του άρθρου 29Α του Ν. 1558/85 προ- 
στεθέντος δια του άρθρου 27 του Ν. 2081/92 (ΦΕΚ 
154/Α/92), όπως αντικαταστάθηκε με το άρθρο 1 παρ. 2α 
του Ν. 2469/97 (ΦΕΚ 38/Α/97). 

7. Τη με αριθ. 3/30.5.96 Απόφαση της 123ης Ολομέλει¬ 
ας του Κεντρικού Συμβουλίου Υγείας. 

8. Τη με αριθ. 39/3/21.2.97 απόφαση του Δ.Σ. του Ε.Ο.Τ., 
ύστερα από τη με αριθ. 9/20.1.97 εισήγηση του Γενικού 
Γ ραμματέα. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

9. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

10. Τη με αριθ. 274/97 γνωμοδότηση του Συμβουλίου 
της Επικράτειας, ύστερα από πρόταση της Υπουργού Α¬ 
νάπτυξης, αποφασίζουμε: 

Άρθρο μόνο 

Ανακηρύσσονται ο πηλός και το νερό του οικισμού Κρη- 
νίδων Καβάλας ως Ιαματικά και κατατάσσονται αυτά στην 
κατηγορία των Ιαματικών Πηγών Τοπικής Σημασίας. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 18 Ιουλίου 1997 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 


ΑΝ ΑΚΟΙΝΩΣ ΕΙΣ 

Αριθ. Φ.0546/13/ΑΣ 510/Μ. 4878 (6) 

Ανακοίνωση για τη θέση σε ισχύ της Σύμβασης για την Πυ¬ 
ρηνική Ασφάλεια. (Βιέννη, 20.9.1994). 

Το Υπουργείο Εξωτερικών ανακοινώνει ότι στις 20 Ιου¬ 
νίου 1997 έλαβε χώρα η κατάθεση στη Βιέννη στον Θεμα- 
τοφύλακα Γενικό Δ/ντή του Οργανισμού Πυρηνικής Α¬ 
σφαλείας το έγγραφο επικυρώσεως από τη χώρα μας της 
Σύμβασης για την πυρηνική ασφάλεια η οποία υπογρά- 
φηκε στη Βιέννη, 20.9.1994. 

Η παραπάνω Σύμβαση η οποία κυρώθηκε από τη χώρα 
μας με τον υπ’ αριθ. 2480/1997 Νόμο που δημοσιεύθηκε 
στο υπ' αριθ. 70 Φύλλο της Εφημερίδοςτης Κυβερνήσε- 
ως τεύχος Α' της 14ης Μάίου 1997, θα τεθεί σε ισχύ ως 
προς τη χώρα μας, σύμφωνα με τη διάταξη του άρθρου 31 
παρ. 2 αυτής, την 18η Σεπτεμβρίου 1997. 

Αθήνα, 11 Ιουλίου 1997 
Με εντολή Υπουργού 

Ο Προϊστάμενος της Ειδικής Νομικής Υπηρεσίας κ.α.α. 
ΦΑΝΗ ΔΑΣΚΑΛΟΠΟΥΛΟΥ-ΛΙΒΑΔΑ 
Ειδικός Νομικός Σύμβουλος Β'. 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔ1ΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωαού 51 


.Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφο παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών· Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230641 Βασ. Όλγας 188, 1ος ορ.-Τ.Κ. 546 55 (031)423956 


5225761 

5230641 

5225713 

5249547 

5239762 

5248141 

5248188 

524Β785 

5248320 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136402 

4171307 

(061)271249 

224581 

(0651)21901 

(0531)22637 

26522 


ΤΙΜΗ ΦΥΛΛΩΝ 

ΞΦΗΜΞΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προοαύξηση 100 δρχ. ανό δσέλιδο ή υέρους αυτού 1 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α" (Νόμοι, Π.Δ.. Συμβάσεις κ.τλ.) 

50.000 δρχ. 

2.500 δρχ. 

Β" (Υπουργικές αποφάσεις κ.τλ.) 

50.000 

2.500 >■ 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 .. 

Δ" (Απαλλοτριώσεις, πολεοδομία κτλ.) 

50.000 

2.500 » 

Αναπτυξιακών Πράξεων (Τ.Α.Π.Σ.) 

25.000 

1.250 - 

Ν.Π.Δ.Δ. (Διορισμοί κ τλ. προσωπικού Ν.Π.Δ.Δ.) 

10.000 

500 

Παράρτημα (Πίνακες επιτυχόντων διαγωνισμών) 

5.000 

250 .. 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 .· 

Ανώτατου Ειδικού Δικαστηρίου (Α.Ε.Δ.) 

3.000 

150 - 

Ανωνύμων Εταιρειών & Ε.Π.Ε. 

250.000 

12.500 .. 

Προκηρύξεων Α.Σ.Ε.Π. 

10.000 

500 ·> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 .. 


' Οι συνδρομές του εσωτερικού προπληρώνονται στα Δηυοσια Ταμεία που δίδουν αποδεικτικό είσπραξης (διπλότυποί 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομέςτου εξωτερικού επιβαρύνονται πέρα των παραπάνω αναψερομένων ποσών με τσ ταχυδρομικά τέλη και 
μπορεί να στέλνονται με επιτανή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπραττεται στην Αθπνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσιο Ταμεία 

* Ο' συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

“ 0ι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειοήσεις αυτών Πληρώνουν το μισό χοηματικο 
ποσό της συνδρομής και ολόκληοο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χοάνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφο διπλοτύπων, ταχυδρομικές επιταγές και χοηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












